Ahjus röstitud šampinjonid ja porgandid
#000000
Mingil põhjusel oli mul juba mitu päeva kapis karp šampinjone. Ei tea, ju nad siis olid nii ilusad ja poest ise kaasa tulid:) Mõtlesin siis, et mis nendega peale hakata. Šampinjonid hallitusjuustuga tundusid kuidagi igavad ja otsisin siis mis ma otsisin ja leidsin geniaalse retsepti. Arvake ära kus see retsept siis lõpuks oli. Jah, ikka Nami-Namis🙂
Kuna käes on karulaugu söömise tipphooaeg, mugandasin retsepti vastavalt sellele ja julgen nüüd teistelegi soovitada. Väga mõnus õhtuamps sai pikale aiatööle punktiks.
Talvisel ajal lisan kindlasti karulaugu asemel küüne küüslauku.
#000001
Lõika kooritud porgandid paari cm pikkusteks juppideks, tõsta keskmise suurusega ahjuvormi ühekordse kihina. Nirista peale kuni 1 sl oliiviõli, maitsesta tüümiani, soola ja pipraga.
Küpseta 220 kraadises ahjus umbes 15 minutit, kuni porgandid pehmenema hakkavad.
Lisa viilutatud või tükeldatud šampinjonid ning ülejäänud õli. Sega kergelt läbi ning küpseta veel 15 minutit.
Võta ahjuvorm välja ja puista peale hakitud petersell ja karulauk. Sega ja maitsesta veel soolaga. Kuumas ahjuvormis avalduvad karulaugu ja peterselli maitsed ja roog saab hea:) Serveeri kas mõneks lisandiks või söö eraldi einena:) Mõnus.
#000003
Karulaugu avastasin alles mõned aastad tagasi. Nüüd on kevadel ikka hirmus kihk ja ootus, et millal ta juba tärkab. Oma aias kasvatamisega olen ka algust teinud. Juba teist aastat saab istutatud taimedelt mõne lehekese ja eelmisel aastal külvasin seemnest ka juurde. Neid viimaseid peab veel ootama, enne kui saagikoristuseks läheb. Karulauk on miskitmoodi ka looduskaitse all. Teda tohib metsa alt küll oma tarbeks korjata, kuid mugulaid ei tohi kindlasti välja kaevata. Tervislik on ta ka kohe kindlasti ja mida varem teda korjata, seda teravama maitsega, mida soojemaks läheb ilm seda leebemaks muutub tema maitse.
Tänavused esimesed karulaugud sattusid mulle näppu Keskturul. Mutikesed teevad sel aastal temaga ikka päris head raha. Punt maksis 2€ :-O Väravas oli üks tädi, kelle käest sain sama raha eest 2 punti;) Niiet jah, euro on ikka kõvasti meie hindu muutnud.
Esimene karulauk sai siis pestoks. Pesto sobib ideaalselt pastasse segada ja lihtne ning maitsev roog on ainult pastakeetmise aja kaugusel;) Maitsesta sellega köögiviljasuppi, sega mõni lusikatäis kodujuustu hulka või marineeri sellega hoopis grill-liha.
Minu pesto on siis natuke erinev traditsioonilisest pestost aga tegin kodus olevatest komponentidest ja sai väga maitsev.
Pesto seisab külmikus 2-3 nädalat, niiet enne saab kindlasti otsa kui pahaks läheb:)
#000004
Nami-Namis on järjekordne kooskokkamine ja sealt leiab veel palju ideid selle väärtusliku kevadrohelise kautamiseks toidus.
100 g karulaugu lehti (valged varred eraldatud)
50 g parmesani ( minul oli Valio Forte )
#000005
Pese karulaugulehed hoolikalt. Kui oled nad turult hankinud, siis võib arvata, et nad on metsast korjatud ja metsas on igasugu tegelasi kes neist läbi silkavad või karulaugupõõsas korraks kükitavad;) Kuivata ja eralda valged varred. Varred sobivad liha maineerimiseks või peenelt hakitult mõnda salatisse, miks ka mitte pirukatäidiseks. Haki lehed vähe peenemaks ja pane saumikseri anumasse. Kõrvitsaseemned tuleks enne kergelt röstida, kuumal ja kuival pannil. Lisa ka jahtunud seemned ja mõned röstitud sarapuupählid mikserisse. Vala peale õli ja purusta kõik kenaks pastks. Lisa nüüd peenelt riivitud juust ja surista veel. Maitse ja lisa sidrunimahl ning pipar vajadusel ka sool. Surista veel läbi ja ongi valmis.
Ühest vanast raamatust lugesin, et seda kõike saab ka vanakooli hakklihamasinaga teha, ise pole proovinud.
#000006
Ravioolid karulauguga on ka supermaitsvad
#000007
Minu eelmisel aastal istutatud karulauk on küll kenasti nina mullast välja pistnud aga ikkagi ei raatsi teda veel räsida. Las kogub sel aastal jõudu ja paljuneb. Küllap siis järgmisel aastal saab juba saaki ka. Turult on aga võimalik karulauku hankida. Tegime ravioole. Sellest kogusest piisas kolmele ja jagus veel sügavkülma paigutamiseks.
#000008
50 g parmesan või Fortet
#000009
Sõtku jahust, munadest, soolast ja õlist pehme tainas Pane toidukilesse ja lase tunnike külmikus seista. Pese karulaugulehed, kuivata, haki peeneks ja sega kodujuustuga. Lisa riivitud juust ja riivsai ning maitsestage soola, pipra ja vähese muskaadiga. Sõtku tainas veel kord läbi ja rulli jahusel laual võimalikult õhukeseks. Mina kasutan pastamasinat. Lõika paraja laiusega (umbes 5 cm) laiused ribad, pane igale ribale väikeste vahedega teelusikatäis täidist. Määri täidiseümbrus lahtiklopitud munaga (piisab ka veega määrimisest) Tõsta peale teine tainariba ja vajuta kokku nii, et õhku vahele ei jääks ja täidis välja ei voolaks, lõika riba täidise vahekohtadest lahti ja kontrolli, et ääred oleks korralikult liimunud. Raputa peale jahu, et ravioolid omavahel kokku ei kleepuks. Aseta ravioolid rohkesse keeva vette millele on lisatud pisut soola, keeda ravioole 3-5 minutit. Kui need pinnale tõusevad tõsta vahukulbiga taldrikule.
Serveerimiseks sulata pannil natuke võid ja lisa sinna mõned salveilehed. Kui salveilehed on juba natuke krõbedaks muutunud tõmba sinna mõned ribad sidrunikoort. Tee seda keskmisel kuumusel, et või pruuniks ei muutuks st. kõrbema ei läheks. Vala sulavõi ravioolidele, maitsesta veel värskelt jahvatatud pipraga ja serveeri.
#000010